ร้าน Fu bakery เป็นร้านเบเกอร์รี่ที่พึ่งเปิดได้ไม่นาน เป็นร้านเล็กๆ อยู่ใกล้โรงพยาบาลเมืองสมุทรปากน้ำ เจ้าของร้านใจดีแล้วก็ทำขนมอร่อยมากๆ เมนูขนมมีให้เลือกไม่ค่อยหลากหลาย และแต่ละวันขนมก็จะเปลี่ยนไปตามแต่ว่าเจ้าของร้านจะทำอะไรอยู่ข้างหลังร้าน จะขอรีวิวจากที่เคยกินมานะคะ

- ช็อกหน้านิ่ม (35 บาท) จะเป็นขนมที่ไปทุกครั้ง ก็จะเห็นเกือบทุกครั้ง คิดว่าคงเป็นตัวขายดีของที่ร้าน โดยหน้าตาจะเหมือนปกติทั่วไป แต่รสชาตินี่อร่อย เข้มข้นถึงรสช็อกโกแลต หน้าช็อกนุ่มนิ่มอร่อยเหอะ ส่วนแป้งด้านล่างก็นุ่มๆ กินเข้ากันแบบสุดๆ และที่สำคัญหวานกำลังพอดี

- ชาไทย (หน้านิ่ม?) (35 บาท) อันนี้ก็จะเหมือนกับช็อกหน้านิ่ม แต่เปลี่ยนหน้าเป็นรสชานมๆ สำหรับเมนูนี้ก็อร่อยเหมือนกับช็อกหน้านิ่มเลยค่ะ แต่เสียดายที่แป้งด้านล่างเป็นรสช็อกโกแลต เลยรู้สึกว่ามันแบบอร่อยไม่สุดอ่ะ ประมาณว่ายังไม่ค่อยลงตัว ยังหาจุดเด่นไม่เจอ อิอิ

- ไวท์ช็อกหน้านิ่ม (35 บาท) เหมือนกันอีกแล้วกับสองเมนูบน แต่หน้าจะเป็นไวท์ช็อกโกแลต ส่วนด้านล่างจะเป็นรสนมๆ ตัวไวท์ช็อกด้านบนเวลากินแล้วจะรู้สึกสากลิ้นนิดๆ แต่ส่วนตัวชอบที่สุด ด้านล่างตัวแป้งจะเป็นกลิ่นนมๆ หน่อย รู้สึกเข้ากันดีทั้งบน ทั้งล่าง แต่ตอนนี้เจ้าของร้านเค้าเปลี่ยนด้านล่างให้เป็นช็อกโกแลต เพราะมันจะตัดกันดีหวานๆ ขมๆ ส่วนตัวยังไม่เคยลอง

- บลูเบอร์รี่บัตเตอร์เค้ก (50 บาท) ตัวนี้ชอบมากๆๆๆๆ แต่เดี๋ยวนี้ไม่เห็นเจ้าของร้านทำเลย ด้านบนจะเป็นบลูเบอร์รี่ซอส ด้านล่างนี่สิ ตัวเค้กจะแน่นเหมือนเป็นบัตเตอร์เค้ก ทั้งเนียน ทั้งนุ่ม ทั้งลื่นไม่ติดคอให้อารมณ์เสีย

- เรดเบอร์รี่ชีสพาย (60 บาท) อันนี้ก็อร่อย รสชาติเปรี้ยวๆ ของเรดเบอร์รี่ตัดกันชับๆ อร่อยมากๆ แต่เสียดาย ถาดนี้ปริมาณน้อยไปนิดกับราคา 60 บาท (แต่ส่วนตัวทางร้านเค้าใช้วัตถุดิบคุณภาพดีเลยค่ะ เชื่อใจได้ คุณภาพคุ้มราคาค่ะ)

- เค้กหน้ามะพร้าวอ่อน (50 บาท) ตัวนี้นานๆ ทีทางร้านถึงจะทำออกมา เนื่องจากบางครั้งหาเนื้อมะพร้าวอ่อนไม่ได้ ถ้าทำออกมาขาย ตัวนี้ก็จะเป็นอีกแบบที่ขายดีเช่นกัน โดยด้านบนจะเป็นเหมือนซอสที่มีเนื้อมะพร้าวอ่อนอยู่ด้านบน แป้งเค้กด้านล่างจะเป็นเนื้อแบบสปองจ์นุ่มๆ ซึ่งโดยส่วนตัวจะไม่ค่อยแป้งลักษณะนี้เท่าไหร่ แต่ถ้าใครชอบ แนะนำเลยค่ะ เพราะเนื้อมะพร้าวอ่อนนี่นุ่ม หอม หวาน มัน

ร้านนี้โดยรวมแล้วชอบมากๆ รสชาติของขนมหวานกำลังดี เจ้าของร้ายใจดีมากๆ ทางร้านรับทำขนมตามสั่งในปริมาณมากด้วยนะค่ะ